stanford-oval/wikipedia huggingface dataset:
The Code (elokuva)

| The Code> Thick as Thieves |
| --- | --- |

Ohjaaja:  Mimi Leder
Käsikirjoittaja:  Ted Humphrey
Tuottaja:   Boaz Davidson  Lori McCreary  Danny Lerner  Les Weldon  Randall Emmett 
Säveltäjä:  Atli Örvarsson
Kuvaaja:  Julio Macat
Pääosat:   Morgan Freeman  Antonio Banderas  Radha Mitchell 
Valmistustiedot
Valmistusmaa:   Yhdysvallat  Saksa 
Tuotantoyhtiö:  Nu Image
Levittäjä:  First Look Studios Netflix
Ensi-ilta:  17. huhtikuuta 2009
Kesto:  103 minuuttia
Alkuperäiskieli:  englanti, venäjä, hollanti
Budjetti:  25 000 000
Aiheesta muualla
IMDb 
Elonet
AllMovie
Infobox OKNimi-testi OK: 
The Code (tunnetaan myös nimellä Thick as Thieves) on vuonna 2009 julkaistu rikoselokuva. Elokuvan pääosia esittävät Morgan Freeman, Antonio Banderas, Radha Mitchell, Robert Forster, Rade Šerbedžija, Marcel Iureş ja Tom Hardy. Elokuvan on ohjannut Mimi Leder. Elokuva julkaistiin suoraan videolle.
The Irish Rover

"The Irish Rover", Celtic Aire, United States Air Force Band, 2014
The Irish Rover on Irlantilainen kansanlaulu, joka kertoo mahtavasta, epätodellisesta purjealuksesta, joka kohtaa epäonnisen lopun. Kappaleen ovat levyttäneet monet artistit, joista osa on tehnyt muutoksia sanoitukseen.
Terry Gerin

Terry Gerin
Terry Gerin (s. 7. lokakuuta 1975) on yhdysvaltalainen showpainija, joka tunnetaan paremmin nimellä Rhyno tai Rhino.
Vuonna 2016 Gerin pyrki Michiganin osavaltion edustajainhuoneeseen republikaanien ehdokkaana. Hän kuitenkin hävisi vaalin demokraattien vastaehdokkaalle Abdullah Hammoudille selvällä erolla.
Aiheesta muualla

Kuvia tai muita tiedostoja aiheesta Terry Gerin Wikimedia Commonsissa
The Invisible Man (kappale)

| ”The Invisible Man” Queen |
| --- | --- | --- |

Singlen tiedot
 B-puoli: ”Hijack My Heart”
 Äänitetty : 1988
 Julkaistu: 7. elokuuta 1989
 Tekijä(t): Roger Taylor
 Tuottaja(t): Queen & David Richards
 Tyylilaji: elektroninen rock
 Kesto: 03.57
 Levy-yhtiö: Parlophone, EMI
Queenin muut singlet
| ”Breakthru” 1989 | ”The Invisible Man” 1989 | ”Scandal” 1989 |
”The Invisible Man” on englantilaisen rockyhtye Queenin vuonna 1989 julkaisema kappale, jonka sävelsi ja kirjoitti enimmäkseen yhtyeen rumpali Roger Taylor. ”The Invisible Man” julkaistiin singlenä 7. elokuuta 1989 eli muutama kuukausi The Miracle -levyn jälkeen, jolla kappale esiintyi ensimmäisen kerran. Kappale menestyi singlelistoilla kohtuullisesti. Singlen kannessa on sama kuva kuin The Miracle -levynkin, jossa yhtyeen jäsenten päät on yhdistetty.
Kappaleesta on tehnyt coverversion muun muassa Scatman John.
Sōbetsu

| Sōbetsu (壮瞥町) |
| --- | --- |
 Shōwa-shinzan-vuori
 lippu:  Symboli
 Sōbetsun sijainti Hokkaidōn prefektuurissa
 Sōbetsu
 Koordinaatit: 42°33′8.8″N, 140°53′8.9″E 
Valtio:  Japani
Alue:  Hokkaidō
Prefektuuri:  Hokkaidō
Yleiskehitystoimisto:  Iburi
Piirikunta:  Usu
Hallinto:  
 – Hallinnon tyyppi:  Maaseutukaupunki
Pinta-ala:  
 – Kokonaispinta-ala:  205,01 km²
Väkiluku (2017):  2 622
 – Väestötiheys:  12,8 as./km²
Aikavyöhyke:  UTC+9
 
 www.town.sobetsu.lg.jp 
Infobox OKVirheellinen NIMI-arvo: 
Sōbetsu (jap. 壮瞥町, Sōbetsu-chō) on Japanin kunta Hokkaidōn saarella Iburin yleiskehitystoimiston Usun piirikunnassa. Se sijaitsee sisämaassa Muroranin pohjoispuolella Tōyajärven itärannalla. Sōbetsun alueella kohoavat Usun ja Shōwa-shinzanin tulivuoret. Kunnassa on 2 622 asukasta (vuonna 2017) ja sen pinta-ala on 205,01 neliökilometriä.
Kuvia

Usuvuoren kaapelivaunu
Tōyajärvi ja Shōwa-shinzan Usuvuorelta
Aiheesta muualla

Kuvia tai muita tiedostoja aiheesta Sōbetsu Wikimedia Commonsissa
Kunnan internetsivut (japaniksi)
Tauno Relander

Tauno Relander (16. huhtikuuta 1892 Sortavalan maalaiskunta – 10. heinäkuuta 1977 Mikkeli) oli suomalainen lääkäri, lääkintöneuvos ja sukututkija.
Henkilöhistoria ja lääkärinura

Relanderin vanhemmat olivat filosofian tohtori, seminaarin johtaja Oskar Relander ja Bertha Relander ja puoliso vuodesta 1924 Bodil Elisabeth Moltesen. Relander tuli ylioppilaaksi Sortavalan reaalilyseosta 1910 ja valmistui lääketieteen lisensiaatiksi 1922. Lääketieteen ja  kirurgian tohtoriksi hän väitteli 1943. Relander toimi monissa tehtävissä muun muassa Helsingissä, Viipurissa ja Joroisissa, ennen siirtymistään Mikkelin lääninsairaalan ylilääkäriksi 1945–1960. Hänelle myönnettiin lääkintöneuvoksen arvonimi vuonna 1961.
Sukututkija

Eläkkeelle jäätyään Relander keskittyi harrastuksiinsa, kuten sukututkimukseen, luonnontieteisiin ja puutarhanhoitoon. Hän julkaisi vuonna 1976 yhdessä Pentti J. Voipion kanssa mittavan sukuselvityksen Relander-suvun mieslinjasta Suomen Sukututkimusseuran julkaisuna numero 31 Hirvensalmen Relander-suku. Selvitys käsittää kaikki suvun nimeä kantaneet perheelliset miehet noin vuonna 1690 Hirvensalmelle muuttaneesta suvun kantaisästä Anders Relanderista alkaen aina vuoteen 1975 saakka.
Thomas Tew

Tew kertoo tarinoitansa New Yorkin kuvernööri Fletcherille. Howard Pylen maalaus.
Thomas Tew’n merirosvolippu
Thomas Tew (1649–1695) oli alun perin kaappari, mutta hän kääntyi miehistöineen merirosvoksi. Tew ryösti laivoja Punaisellamerellä 1690-luvulla. Esimerkkinä ryöstelyn tuloksellisuudesta voisi mainita, että vuonna 1693 erään laivan ryöstön jälkeen kunkin miehistön jäsenen osuuden arvoksi tuli yli 3 000 puntaa (Englannin laivaston sotilaan kuukausipalkan ollessa tuolloin yksi punta). Tew sai surmansa yrittäessään vallata intialaisalus Futteh Mahmoodia vuonna 1695, kun laivasta ammuttu tykinlaukaus osui häntä vatsaan.
Romanian europarlamenttivaalit 2014

Romanian europarlamenttivaalit 2014 järjestettiin 25. toukokuuta 2014, ja ne olivat osa vuoden 2014 europarlamenttivaaleja koko unionin alueella. Vaaleissa valittiin 32 europarlamentaarikkoa kaudeksi 2014–2019.
Run (albumi)

| Run Awolnation |
| --- | --- | --- |

Studioalbumin tiedot
 Äänitetty : 2013-2014
 Julkaistu: 17. maaliskuuta 2015
 Formaatti: LP, digitaalinen, CD
 Tuottaja(t): Aaron Bruno
 Tyylilaji: alternative rock
 Kesto: 55.20
 Levy-yhtiö: Red Bull Records
Listasijoitukset
  Yhdysvallat 17.
Awolnation muut julkaisut
| Megalithic Symphony 2011 | Run 2015 | Run (Remixes) 2016 |
Singlet albumilta A Fever Dream
 ”Hollow Moon (Bad Wolf)” Julkaistu: 26. tammikuuta 2015  ”Run” Julkaistu: 5. maaliskuuta 2015  ”Windows” Julkaistu: 15. toukokuuta 2015  ”I Am” Julkaistu: 7. heinäkuuta 2015  ”Kookseverywhere!!!” Julkaistu: 20. syyskuuta 2015  ”Woman Woman” Julkaistu: 9. joulukuuta 2015  ”Lie Love Live Love” Julkaistu: 21. huhtikuuta 2016
Run on yhdysvaltalaisen alternative rock -yhtye Awolnationin toinen studioalbumi, jonka julkaisi Red Bull Records 17. maaliskuuta 2015. Yhtyeen laulaja Aaron Bruno teki suurimman osan albumista kokonaan itse, hän kirjoitti, lauloi ja tuotti koko albumin yksin. Albumi on tunnelmaltaan synkempi ja tyyliltään monipuolisempi kuin edellinen albumi, albumi ottaa vaikutteita mm. synth popista ja industrialista.
Run julkaistiin neljä vuotta myöhemmin kuin edellinen Megalithic Symphony, albumista julkaistiin ensimmäistä kertaa tiedote 25. tammikuuta 2015 ja albumilta julkaistiin seitsemän singleä, viisi vasta albumin julkaisun jälkeen. Kappaleelle Run tehtiin vaihtoehtoinen versio, Run (Beautiful Things) ja siitä julkaistiin remix - albumi, Run (Remixes).
Kappaleet

Run – 4.01
Fat Face – 3.33
Hollow Moon (Bad Wolf) – 4.18
Jailbreak – 4.41
Kookseverywhere!!! – 4.07
I Am – 4.34
Headrest for My Soul – 2.08
Dreamers – 2.25
Windows – 3.37
Holy Roller – 3.58
Woman Woman – 3.37
Lie Love Live Love – 4.41
Like People, Like Plastic – 4.31
Drinking Lightning – 5.08
Arvostelut

Metacritic: 68/100
Rolling Stone:
Aiheesta muualla

Run Discogsissa
Run Yhtyeen kotisivuilla (Arkistoitu – Internet Archive)
The Babysitter: Killer Queen

| The Babysitter: Killer Queen |
| --- | --- |

Ohjaaja:  McG
Käsikirjoittaja:   Dan Lagana  Brad Morris  Jimmy Warden  McG 
Perustuu:  Brian Duffieldin luomiin hahmoihin
Tuottaja:   McG  Mary Viola  Zack Schiller 
Säveltäjä:  Bear McCreary
Kuvaaja:  Scott Henriksen
Leikkaaja:  Martin Bernfeld
Lavastaja:  Patrick Sullivan
Pääosat:   Judah Lewis  Emily Alyn Lind  Jenna Ortega  Robbie Amell  Andrew Bachelor  Leslie Bibb  Hana Mae Lee  Bella Thorne  Samara Weaving  Ken Marino 
Valmistustiedot
Valmistusmaa:  Yhdysvallat
Tuotantoyhtiö:   Wonderland Sound & Vision  Boies/Schiller Film Group 
Levittäjä:  Netflix
Ensi-ilta:   2020-09-1010. syyskuuta 2020  
Kesto:  102 minuuttia
Alkuperäiskieli:  englanti
Edeltäjä:  The Babysitter
Aiheesta muualla
IMDb
Infobox OKNimi-testi OK: 
The Babysitter: Killer Queen on vuonna 2020 valmistunut kauhukomediaelokuva, jonka on ohjannut McG. Se on elokuvan The Babysitter (2017) jatko-osa. Sen pääosia esittävät Judah Lewis, Emily Alyn Lind, Jenna Ortega, Robbie Amell, Andrew Bachelor, Leslie Bibb, Hana Mae Lee, Bella Thorne, Samara Weaving ja Ken Marino. Kaksi vuotta edellisen elokuvan tapahtumien jälkeen kukaan ei tunnu uskovan Colen (Lewis) tarinaa verikultista, paitsi hänen paras ystävänsä Melanie (Lind), joka kutsuu hänet viikonlopun viettoon syrjäiselle järvelle. Kaikki ei kuitenkaan mene niin kuin Cole odottaa ja hänen pitää taistella taas pahoja voimia vastaan.
The Babysitter: Killer Queen julkaistiin Netflixissä 10. syyskuuta 2020.
Rooleissa

| 0 | 1 | 2 |
| --- | --- | --- |
|  Judah Lewis  | … |  Cole   |
|  Samara Weaving  | … |  Bee   |
|  Jenna Ortega  | … |  Phoebe   |
|  Emily Alyn Lind  | … |  Melanie   |
|  Andrew Bachelor  | … |  John   |
|  Robbie Amell  | … |  Max   |
|  Bella Thorne  | … |  Allison   |
|  Hana Mae Lee  | … |  Sonya   |
|  Ken Marino  | … |  Archie   |
|  Leslie Bibb  | … |  Phyliss   |
|  Chris Wylde  | … |  Juan   |
|  Carl McDowell  | … |  tri Big Carl McManus   |
|  Maximilian Acevedo  | … |  Jimmy   |
|  Juliocesar Chavez  | … |  Diego   |
|  Jennifer Forster  | … |  Boom Boom   |
Aiheesta muualla

The Babysitter: Killer Queen Internet Movie Databasessa (englanniksi)
The Babysitter: Killer Queen Metacriticissä. (englanniksi)
The Babysitter: Killer Queen Rotten Tomatoesissa. (englanniksi)
The Dirty Mac

The Dirty Mac oli John Lennonin johtama yhtye, joka esiintyi The Rolling Stones Rock and Roll Circus -konserttielokuvassa esittäen kaksi kappaletta, The Beatlesin "Yer Blues" ja Yoko Onon sävellyksen "Whole Lotta Yoko". Aiempi on julkaistu albumilla The Beatles, jälkimmäinen on muualla julkaisematon. Yhtyeessä soittavat Lennonin lisäksi Mitch Mitchell rumpuja, Keith Richards bassoa ja Eric Clapton kitaraa. Whole Lotta Yoko -kappaleessa vierailevat lisäksi viulisti Ivry Gitlis ja laulaja Yoko Ono.
The B-52’s

The B-52’s ”Festival Internacional de Benicàssim” -tapahtumassa 21. heinäkuuta 2007.
The B-52’s on Athensissa, Georgian osavaltiossa vuonna 1976 perustettu yhdysvaltalainen rockyhtye. Tunnettuja yhtyeestä ovat eritoten solistit Kate Pierson ja Cindy Wilson.
The B-52’sin ensimmäinen single ”Rock Lobster” levytettiin DB Recordsille vuonna 1978. Ensimmäinen albumi oli The B-52's (1979), joka myi Yhdysvalloissa platinaa 13. toukokuuta 1986. Albumi ja siltä julkaistut singlet menestyivät myös kansainvälisesti.
Yhtyeen kitaristi Ricky Wilson kuoli aidsin komplikaatioihin Bouncing off the Satellites -albumin äänitysten aikana vuonna 1985. Yhtye jatkoi tästä huolimatta uraansa ja pääsi listoille vielä viidennellä albumillaan Cosmic Thing (1989). Vuonna 1992 julkaistiin kuudes studioalbumi Good Stuff, ja sen jälkeen ovat ilmestyneet kokoelmat Time Capsule: Songs for a Future Generation (1998) sekä Nude on the Moon: The B-52’s Anthology (2002).
The B-52’s -yhtyeen nykyiset jäsenet ovat Fred Schneider (s. 1951), Kate Pierson (s. 1948), Cindy Wilson (s. 1957) ja Keith Strickland (s. 1953). Schneider ja Strickland ovat edesmenneen Ricky Wilsonin tavoin avoimesti homoja.
Studioalbumit

The B-52's (1979)
Wild Planet (1980)
Whammy! (1983)
Bouncing off the Satellites (1986)
Cosmic Thing (1989)
Good Stuff (1992)
Funplex (2008)
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (englanniksi)
Thomas Sørensen

Thomas Sørensen
Thomas Løvendahl Sørensen (s. 12. kesäkuuta 1976 Fredericia, Tanska) on tanskalainen jalkapalloilija, pelipaikaltaan maalivahti.
Sørensen pelasi seuratasolla kotimaassaan Odensessa, Vejlessä ja Svendborgissa sekä Englannissa Sunderlandissa, Aston Villassa ja Stokessa. Uransa hän päätti australialaisessa Melbourne Cityssä.
Sørensen toimi pitkään Tanskan maajoukkueen ykkösmaalivahtina ja pelasi kaikkiaan 101 maaottelua vuosina 1999–2012. Hän on kuulunut Tanskan joukkueeseen muun muassa vuoden 2000 EM-kisoissa, vuoden 2002 MM-kisoissa ja vuoden 2004 EM-kisoissa.
Terry Flanagan

| Terry Flanagan> Henkilötiedot |
| --- | --- |
Syntynyt: 11. kesäkuuta 1989 Crumpsall, Lancashire, Yhdistynyt kuningaskunta
Kansalaisuus:   Yhdistynyt kuningaskunta
Nyrkkeilijä
Lempinimi:  Turbo
Painoluokka:  kevytsarja (61,2 kg)
Kätisyys:  vasenkätinen (southpaw)
Ammattilaistilastot
Ottelut:  35
Voitot:  33
– tyrmäysvoitot:  13
Tappiot:  2
Ei tuomiota/ mitätöity:  0
Terry Flanagan (s. 11. kesäkuuta 1989) on englantilainen kevytsarjan nyrkkeilijä ja hallitseva WBO liiton mestari painoluokassaan.
Ammattiura

Flanagan aloitti ammattinyrkkeilyuran vuonna 2009. Vuonna 2014 Flanagan kohosi BBBofC liiton mestariksi voitettuaan Martin Gethin seitseneräisessä ottelussa Gethin luovutettua seitsemännen erän jälkeen oikean silmäkulman turvottua pahoin. Vuonna 2015 Flanagan kohosi WBO liiton euroopan mestariksi Stephen Ormondia vastaan käydyn kamppailun päätyttyä Flanaganin diskausvoittoon Ormondin toistuvan puskemisen vuoksi. Flanagan kohosi WBO liiton mestariksi samana vuonna vastustaja Jose Zepedan luovutettua ottelun sijoiltaan menneen vasemman olkapään vuoksi. Tämän jälkeen Flanagan on puolustanut mestaruutta neljästi voittaen Diego Magdalenon teknisellä tyrmäyksellä toisessa erässä, Derry Mathewsin yksimielisesti tuomariäänin kaksitoistaeräisen ottelun päätteeksi, Mzonke Fanan kaikin tuomariäänin kaksitoistaeräisen ottelun päätteeksi ja Orlando Cruzin teknisellä tyrmäyksellä kahdeksannessa erässä johdettuaan sitä ennen ottelua kaikin tuomariäänin. Seuraavassa ottelussaan Flanagan kohtaa Petr Petrovin.
Aiheesta muualla

Terry Flanagan BoxRec.com. (englanniksi)
The B-Side Collection

| The B-Side Collection Maroon 5 |
| --- | --- | --- |

Kokoelmalevyn tiedot
 Julkaistu: 18. joulukuuta 2007
 Tuottaja(t): Mike Elizondo, Mark Stent, Mark Endert, Eric Valentine, Maroon 5, Sam Farrar
 Tyylilaji: pop, pop rock
 Kesto: 25.17
 Levy-yhtiö: A&M Octone Records
Maroon 5:n muut julkaisut
| It Won’t Be Soon Before Long 2007 | The B-Side Collection 2007 | Live from SoHo 2008 |
The B-Side Collection on yhdysvaltalaisen popyhtye Maroon 5:n kokoelma-albumi, joka julkaistiin 18. joulukuuta 2007.
Albumilla on seitsemän kappaletta, jotka alun perin julkaistiin singlejen B-puolina. Albumi ylsi Billboard 200 -listalla ensimmäisellä viikollaan sijalle 51.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja | Kesto |  |  |  |  |  |
| 1. | Story | Levine, Carmichael | Lader, Maroon 5 | 4.27 |  |  |  |  |  |
| 2. | Miss You, Love You | Levine, Carmichael | Lader, Maroon 5 | 3.09 |  |  |  |  |  |
| 3. | Until You’re Over Me | Levine | Elizondo, Stent, Maroon 5 | 3.17 |  |  |  |  |  |
| 4. | Losing My Mind | Levine, Carmichael | Elizondo, Stent, Maroon 5 | 3.21 |  |  |  |  |  |
| 5. | The Way I Was | Levine | Lader, Maroon 5 | 4.20 |  |  |  |  |  |
| 6. | Figure It Out | Levine | Stent, Maroon 5 | 3.00 |  |  |  |  |  |
| 7. | Infatuation | Levine | Elizondo, Stent, Maroon 5 | 4.27 |  |  |  |  |  |
|  |  |  |  | 25.17 |  |  |  |  |  |
Listasijoitukset

Billboard 200: 51.
Kokoonpano

Adam Levine – laulu, kitara
Jesse Carmichael – koskettimet, taustalaulu
James Valentine – kitara, taustalaulu
Mickey Madden – basso
Matt Flynn – rummut, lyömäsoittimet
The Broad Street Bully

| The Broad Street Bully  |
| --- | --- | --- |

Studioalbumin tiedot
 Äänitetty : 2008–2009
 Julkaistu: 1. syyskuuta 2009
 Tyylilaji: rap, hip hop
 Kesto: 40.05
 Levy-yhtiö: Siccness Records
Beanie Sigelin muut julkaisut
| The Solution 2007 | The Broad Street Bully 2009 | This Time 2012 |
The Broad Street Bully on Beanie Sigelin viides studioalbumi, joka julkaistiin 1. syyskuuta 2009.
Kappaleet

| Nro | Nimi | Vierailija(t) | Kesto |
| --- | --- | --- | --- |
| 1 | Beanie |  | 1:23 |
| 2 | Why Wouldn't I |  | 3:53 |
| 3 | Tear Drops |  | 3:03 |
| 4 | Where's My Opponent | Omilio Sparks, Freeway | 3:00 |
| 5 | Ready for War | Freeway, Young Chris | 3:59 |
| 6 | All for It |  | 3:02 |
| 7 | Sicker Than Your Average | Freeway, S5 | 3:33 |
| 8 | Run to the Roc | Young Chris, Omilio Sparks | 3:47 |
| 9 | Bang Bang | Murda Mill | 3:13 |
| 10 | Return of the Chain Gang | Young Chris | 2:39 |
| 11 | You Over Did It | Young Chris, Murda Mill | 4:37 |
| 12 | The Ghetto |  | 3:52 |
Arvostelut

AllMusic:
Thomas Szasz

| Thomas Szasz |
| --- | --- |
 Thomas Stephen Szasz  90. syntymäpäivillään seminaarissa Lontoossa vuonna 2010.
Henkilötiedot
Syntynyt: 15. huhtikuuta 1920 Budapest
Kuollut: 8. syyskuuta 2012 (92 vuotta) New York
Arvonimi: professori
Koulutus ja ura
Tutkimusalue:  psykiatria
Aiheesta muualla
Kotisivu
Thomas Stephen Szasz (15. huhtikuuta 1920 Budapest – 8. syyskuuta 2012 New York) oli unkarilaissyntyinen psykiatri. Hän oli johtavia nykypsykiatrian menetelmien kritisoijia, ja hänet tunnetaan muun muassa kirjasta The Myth of Mental Illness (1961).
Szasz syntyi Budapestissa, mutta muutti vuonna 1938 Yhdysvaltoihin ja asui siellä lopun elämänsä. Hän opiskeli fysiikkaa, lääketiedettä sekä psykoanalyysiä Cincinnatissa ja Chicagossa.
Szasz toimi vuosina 1956–1990 New Yorkin osavaltionyliopiston professorina Syracusessa. Hän vastusti terapeuttista valtiota eli valtiojohtoista mielenterveysjärjestelmää ja sen pakkohoitoja.
Vuonna 1961 Szasz todisti oikeudessa, että mielenvikaisiksi leimattujen ihmisten vangitseminen mielisairaaloihin teki lääkäreistä vartijoita ja vankilanpitäjiä.
Aiheesta muualla

Sitaatteja aiheesta Thomas Szasz Wikisitaateissa
Thomas S. Szasz – Publikationsliste Szasz-texte.de.  13.04.2014. Viitattu 26.2.2021. (saksaksi) Szaszin julkaisuluettelo.
Wyatt, Randall C.: Thomas Szasz on Freedom and Psychotherapy. Psychotherapy.net.  Joulukuu 2000. Arkistoitu 11.3.2016. Viitattu 26.2.2021. (englanniksi) Szaszin haastattelu
Ristiretket Baltiaan

Ristiretket Baltiaan olivat kirkon hyväksymiä sotaretkiä, joita etupäässä saksalainen ritarikunta ja kalparitaristo sekä myös tanskalaiset ja ruotsalaiset tekivät Baltiassa asuvia pakanakansoja ja ortodokseja vastaan. Nämä ristiretket tehtiin etupäässä 1200-luvulla. Ristiretkien tärkeimmät lähteet ovat Henrik Lättiläisen laatima Henrik Liivinmaalaisen kronikka ja anonyymin kirjailijan Liivinmaan riimikronikka. Henrikin teos käsittää vuodet 1184–1227. Liivinmaan kronikka taas käsittää vuodet 1180–1290. Baltian valtaaminen saatiin päätökseensä vuoteen 1238 mennessä, vaikkakin vielä tämän jälkeen olot säilyivät epävakaina. Varsinaisesti tilanne rauhoittui vasta 1300-luvulla.
Tausta

Saksalaisten levittäytyminen itään (saks. Drang nach Osten) alkoi jo sydänkeskiajalla ja ulottui Baltian alueelle 1100-luvun puolivälissä. Saksalaisten voiman lujittumisen mahdollisti Skandinavian maiden heikentyminen ja Kiovan Venäjän tuhoutuminen mongolien hyökkäysten takia. Saksalaisten levittäytymisen Baltiaan laukaisi alueen kauppaherruuden tavoittelu. Lyypekin vuonna 1158 ja Artlenburgin sopimuksen myötä saksalaiskauppiaat vakiinnuttivat asemansa Luoteis-Saksan–Gotlannin linjalla. Tämän jälkeen he alkoivat vallata kauppaa Väinäjoella. Väinäjoki oli tuolloin tärkein Venäjän sisämaahan johtanut tavarankuljetusreitti. Uusi alustyyppi koggi mahdollisti entistä suurempien tavara- ja miesmäärien kuljetukset meriteitse. Tanskalaiset ja ruotsalaiset kauppiaat jäivät nopeasti alakynteen, kun he käyttivät vain rannikon kauppapaikkoja saksalaisten purjehtiessa sisämaahan. Saksalaiset perustivat alueelle kauppa-asemia, joista ensimmäinen perustettiin Henrikin Liivinmaan kronikan mukaan vuonna 1159 Väinäjoen suulle nykyisen Riian alueelle.
Ensimmäisiä lähetyssaarnaajia alueella oli Meinhard, joka tuli alueelle Segebergin luostarista läheltä Lyypekkiä. Meinhard sai luvan lähetyssaarnaustoiminnalleen Väinäjoen vartta muodollisesti hallinneelta Polotskin ruhtinaalta. Luvan saatuaan Meinhard perusti alueen ensimmäisen kirkon vuonna 1184 Ykskylään. Kirkon suojaksi rakennettiin Gotlannista tulleiden muurarien ja kristinuskoon kääntyneiden liiviläisten avulla kaksi kivilinnaa. Lähetystyö tapahtui rauhanomaisesti Meinhardin kastaessa Väinäjoen varren ja munkki Teoderikin kastaessa Toreidan liiviläisiä. 1186 Bremenin arkkipiispa Hartvig II vihki Meinhardin Ykskylän piispaksi. Meinhard kuoli vuonna 1196.
Latvian alueen alistaminen > Liiviläiset

Meinhardin kuoltua liiviläisten kerrotaan pesseen kasteensa pois Väinäjoessa. Meinhardin seuraaja Bertold karkotettiin Liivinmaalta vuoden 1196 kesällä. Tästä kuultuaan paavi Celestinus III antoi luvan lähettää ristiritareita alueelle. Bertold tuli takaisin alueelle kesällä vuonna 1198 mukanaan noin tuhat ristiretkeläistä. Hän eteni liiviläisten valtaamalle Holmen linnalle ja vaati näitä ottamaan kasteen takaisin vastaan. Liiviläiset eivät suostuneet ja Bertold lähti takaisin kohti Väinäjoen suuta, jonne hänen joukkonsa olivat rantautuneet laivoistaan. Holmen linnaa olisi ollut mahdoton vallata ilman laivoja, jotka oli jätetty rantautumispaikkaan. Matkalla takaisin liiviläiset väijyttivät saksalaiset lähellä nykyistä Riikaa. Saksalaiset olivat voittamassa taistelua, kun Bertoldin hevonen vauhkoontui ja syöksyi keskelle pakoon lähteneitä liiviläisiä. Tällöin eräs Ymaut-niminen liiviläissoturi surmasi hänet keihäällä. Tämän jälkeen liiviläiset karkottivat kaikki lähetystyöntekijät alueeltaan.
Tapahtumien jälkeen alueen käännyttämistä päätettiin tehostaa entisestään ja Hartvig II nimitti Albert von Buxhövdenin Liivinmaan piispaksi vuonna 1199. Albert aloittikin aiempia voimakkaampien toimien suunnittelut. Hän otti yhteyttä paavi Innocentius III:een, joka suostui kutsumaan bullalla alueelle ristiritareita Saksista ja Westfalenista. Tämän lisäksi Innocentius määräsi, että Liivinmaalle tehdyt retket asetettiin saman arvoisiksi Pyhälle maalle tehtyjen kanssa. Paavin lisäksi Albert pyysi apua myös Tanskan kuningas Knuut IV:tä ja Saksan Staufi-kuningas Filip Švaabilaiselta. Näiden tuki jäi kuitenkin vähäiseksi. Oman värväystoimintansa avulla Albert sai satoja mukaan ristiretkelle, ja keväällä 1200 hän lähti ensimmäiselle matkalleen Liivinmaalle 23 laivalla. Tästä lähtien Liivinmaan ja Saksan välille muodostui tiiviit yhteydet. Kauppiaiden laivojen mukana alueelle virtasi pyhiinvaeltajia ja kolonialisteja. Albert kutsui Väinäjoen varren ja Toreidan liiviläiset neuvotteluihin ja vangitutti heidät. Pois päästäkseen heidän tuli asettaa 30 panttivankia saksalaisille, jotka lähetettiin Saksaan "oppimaan saksalaisille tavoille". Vuonna 1201 Albert perusti Riian kaupungin sotilaalliseksi ja kaupalliseksi keskukseksi alueelle. Tämän jälkeen piispanistuin siirrettiin Ykskylästä Riikaan. Talvella 1202-1203 munkki Teoderik perusti järjestön nimeltä Fratres militiae Christi, joka tuli tunnetuksi Kalparitaristona. Järjestö toimi Liivinmaan piispan alaisuudessa. Kristinuskoon kääntynyt ja saksalaisten kanssa ollut liiviläinen johtaja Kauppo teki matkan Roomaan paavin luokse vuonna 1202 ja palasi vuonna 1204. Tänä aikana hän oli menettänyt pakanallisten liiviläisten tuen. Liiviläiset kapinoivat Akon johdolla ja valloittivat Holmen saarilinnoituksen vuonna 1206, mutta Kauppoa tukeneet kristityt liiviläiset ja saksalaiset hyökkäsivät vielä samana vuonna linnaan ja surmasivat Akon. Tämän jälkeen liiviläiset oli alistettu lopullisesti.